《题米元晖山水为贾仙院判作》
元代·李士瞻

云树苍苍路渺然，紫烟绿雾障晴川。风间理钓沧江上，日莫移舟野水边。

林外有山常近枕，涧前无窦独成眠。生平此愿行将遂，便拟烦君借一廛。

作者简介：（1313—1367）元南阳新野人，徙汉阳，字彦闻。顺帝至正十一年进士。辟中书右司掾历吏、户二部侍郎。累拜枢密副使。条上二十事，帝嘉纳，迁参知政事。仕至翰林学士承旨，封楚国公。有《经济文集》。